Temeljem članka 17; stavka 1. Zakona o sustavu civilne zaštite („Narodne novine“ broj 82/15; 118/18.), članka 59. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17.) te članka 27. Statuta Grada Zlatara („Službeni glasnik Krapinsko-zagorske županije“ broj 36a/13; 9/18.), Gradsko vijeće Grada Zlatara na svojoj 24. sjednici, održanoj 04. ožujka 2020. godine, donosi

**PLAN RAZVOJA**

**sustava civilne zaštite na području Grada Zlatara za 2020. godinu**

**s trogodišnjim financijskim učincima**

# 1. UVOD

Člankom 17. stavak 1. Zakona o sustavu civilne zaštite („Narodne novine“ broj 82/15; 118/18.) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Temeljem Smjernica za organizaciju i razvoj sustava civilne zaštite za 2016.-2019. godine (KLASA: 810-01/16-01/01; URBROJ: 2211/01-01-16-25 od dana 14. lipnja 2016. godine), donosi se Plan razvoja sustava civilne zaštite na području Grada Zlatara za 2020. godinu s trogodišnjim financijskim učincima.

# 2. PLANSKI DOKUMENTI

Nastavno su navedeni planski dokumenti i odluke koje je potrebno izraditi u 2020. godini.

Tablica 5. Popis planskih dokumenata i odluka za izradu u 2020. godini

| **R.BR** | **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| --- | --- | --- | --- | --- | --- |
|  1. | Plan vježbi civilne zaštite  | Gradonačelnica | Grad Zlatar | siječanj 2019. | Gradonačelnica |
|  2. | Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe civilne zaštite | Gradonačelnica |
|  3. | Odluka o imenovanju koordinatora na lokaciji | Načelnik Stožera civilne zaštite | Grad Zlatar | siječanj 2020. | Načelnik Stožera civilne zaštite |
|  4. | Odluka o određivanju pravnih osoba od interesa za sustav civilne zaštite | Gradonačelnica | Grad Zlatar | ožujak 2020.  | Gradsko vijeće |
|  5. | Odluka o imenovanju povjerenika civilne zaštite i njihovih zamjenika | Gradonačelnica | Grad Zlatar | siječanj 2020. | Gradonačelnica |
|  6. | Odluka o donošenju Plana djelovanja civilne zaštite | Gradonačelnica | Grad Zlatar | ožujak 2020. | Gradonačelnica |

## VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Grad Zlatar sukladno Pravilniku o vođenju evidencije pripadnika operativnih snaga sustava civilne zaštite („Narodne novine“ broj 75/16.) osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* pravne osobe od interesa za sustav civilne zaštite.

Grad Zlatar dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Krapinsko-zagorskoj županiji.

*Nositelj i izrađivač*: Grad Zlatar

*Rok dostave podataka*: prema roku određenom od strane Krapinsko-zagorske županije

Kontakt podatke operativnih snaga sustava civilne zaštite (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

# OPERATIVNE SNAGE SUSTAVA CIVILNE ZAŠTITE

##  STOŽER CIVILNE ZAŠTITE

Stožer civilne zaštite Grada Zlatara osnovan je Odlukom o imenovanju načelnika, zamjenika načelnika i članova Stožera civilne zaštite Grada Zlatara (KLASA:810-01/17-01/01; URBROJ: 2211/01-02-17-46 od dana 09. listopada 2017. godine). Sastoji se od načelnika Stožera, zamjenika načelnika Stožera te 10 članova.

Stožer civilne zaštite Grada Zlatara potrebno je:

* Upoznati sa Smjernicama za organizaciju sustava civilne zaštite Grada Zlatara za vremensko razdoblje od 2020. – 2023. godine

*Nositelj*: Grad Zlatar

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

* Upoznati s Planom djelovanja civilne zaštite Grada Zlatara

*Nositelj*: Grad Zlatar

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

* Pripremiti i održati vježbu operativnih snaga sustava civilne zaštite

*Nositel*j: Grad Zlatar

*Izvršitelj:* Stožer civilne zaštite i operativne snage sustava civilne zaštite.

*Rok izvršenja:* Prema Planu vježbi civilne zaštite za 2020. godinu

Potrebno je provesti osposobljavanje za članove Stožera civilne zaštite koji se još nisu osposobili sukladno Zakonu o sustavu civilne zaštite.

*Nositelj*: MUP – Ravnateljstvo civilne zaštite

*Rok izvršenja*: U roku od godinu dana od imenovanja

##  OPERATIVNE SNAGE VATROGASTVA

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Na području Grada Zlatara djeluje Vatrogasna zajednica Grada Zlatara u čijem su sastavu središnji DVD Zlatar, DVD Belec i DVD Donja Batina.

###  3.2.1. DVD Zlatar

DVD Zlatar u cilju spremnosti i brzog djelovanja u 2020. godini planira provoditi:

* osposobljavanje članova za zvanje “vatrogasni dočasnik” u organizaciji VZG Zlatar

*Vrijeme planiranih aktivnosti*: siječanj – svibanj 2020. godine

* taktičke vježbe u suradnji s VZG Zlatara

*Vrijeme planiranih aktivnosti*: tijekom 2020. godine

* vježba s aparatima za zaštitu dišnih organa na poligonu JVP Grada Zagreba

*Vrijeme planiranih aktivnosti*: proljeće 2020. godine

Oprema koja nedostaje, a bila bi nužna u provođenju mjera civilne zaštite:

* vatrogasni kamion “autocisterna” sa opremom po Pravilniku o minimum tehničke opreme i sredstava vatrogasnih postrojbi (“Narodne novine” broj 43/95; 91/02.)

*Predviđena sredstva*: 500.000,00 kn

* oprema za osvjetljenje (teleskopski stup – 4 kom, reflektori – 4 kom minimalno 400 W)

*Predviđena sredstva*: 10.000,00 kn

* interventna zaštitna oprema (hlače, jakna, rukavice, kaciga, čizme sa čeličnom kapicom, opasač TIP B – 25 kom

*Predviđena sredstva*: 350.000,00 kn

* termalna kamera – 1 kom

*Predviđena sredstva*: 11.000,00 kn

* pneumatska oprema (niskotlačni i visokotlačni zračni jastuci za podizanje terete, set za brtvljenje spremnika, čepovi za smanjenje istjecanja, pneumatske cijevi, komanda jedinica, set za sprječavanje izlijevanja opasnih tekućina) – set

*Predviđena sredstva*: 50.000,00 kn

* odijela za totalnu zaštitu od kemikalija – 2 kom

*Predviđena sredstva*: 40.000,00 kn

* odijela za totalnu zaštitu za prolaz kroz vatru – 2 kom

*Predviđena sredstva*: 40.000,00 kn

* zračni uskočni jastuk za spašavanje s visina – 1 kom

*Predviđena sredstva*: 55.000,00 kn

* oprema za stabilizaciju vozila – set

*Predviđena sredstva*: 10.000,00 kn

* svjetiljka u “S” izvedbi – 20 kom

*Predviđena sredstva*: 60.000,00 kn

* prijenosna radio stanica – 10 kom

*Predviđena sredstva*: 35.000,00 kn

* pomoćni rasklopivi ležajevi – 100 kom

*Predviđena sredstva*: 45.000,00 kn

### DVD Belec

DVD Belec cilju spremnosti i brzog djelovanja u 2020. godini planira provoditi:

* osposobljavanje članova za zvanje “vatrogasni dočasnik” u organizaciji VZG Zlatar

*Vrijeme planiranih aktivnosti*: siječanj – svibanj 2020. godine

* taktičke vježbe u suradnji s VZG Zlatara

*Vrijeme planiranih aktivnosti*: tijekom 2020. godine

* vježba s aparatima za zaštitu dišnih organa na poligonu JVP Grada Zagreba

*Vrijeme planiranih aktivnosti*: proljeće 2020. godine

Oprema koja nedostaje, a bila bi nužna u provođenju mjera civilne zaštite:

* vatrogasna odijela – 10 kom

*Predviđena sredstva*: 65.000,00 kn

* rukavice za tehničke intervencije – 10 kom

*Predviđena sredstva*: 3.850,00 kn

* vatrogasne čizme – 10 kom

*Predviđena sredstva*: 12.000,00 kn

* opasač tipa B – 10 kom

*Predviđena sredstva*: 4.200,00 kn

* zaštitne rukavice za zaštitu od toplinskog isijavanja – 10 kom

*Predviđena sredstva*: 500,00 kn

* čepovi za zatvaranje vode – 10 kom

*Predviđena sredstva*: 200,00 kn

* nož za rezanje

*Predviđena sredstva*: 240,00 kn

* prometne oznake (signalizacija)

*Predviđena sredstva*: 500,00 kn

* svjetiljka signalna

*Predviđena sredstva*: 420,00 kn

* dozimetar za neposredno očitovanje

*Predviđena sredstva*: 1.200,00 kn

* odijelo za zaštitu od kontaminacije (RBK)

*Predviđena sredstva*: 6.000,00 kn

* osobni dozimetar

*Predviđena sredstva*: 950,00 kn

* pribor za dekontaminaciju

*Predviđena sredstva*: 2.400,00 kn

* odijela za totalnu zaštitu za prolaz kroz vatru

*Predviđena sredstva*: 7.200,00 kn

* zračni uskočni jastuk za spašavanje s visina

*Predviđena sredstva*: 5.000,00 kn

### DVD Donja Batina

DVD Donja Batina u cilju spremnosti i brzog djelovanja u 2020. godini planira provoditi:

* osposobljavanje članova za zvanje “vatrogasni dočasnik” u organizaciji VZG Zlatar

*Vrijeme planiranih aktivnosti*: siječanj – svibanj 2020. godine

* taktičke vježbe u suradnji s VZG Zlatara

*Vrijeme planiranih aktivnosti*: tijekom 2020. godine

* vježba s aparatima za zaštitu dišnih organa na poligonu JVP Grada Zagreba

*Vrijeme planiranih aktivnosti*: proljeće 2020. godine

Oprema koja nedostaje, a bila bi nužna u provođenju mjera civilne zaštite:

* vatrogasne rukavice – 6 para,
* vatrogasne rukavice za tehničke intervencije – 4 para
* svjetiljka u “S” izvedbi – 3 kom,
* vatrogasna podkapa – 6 kom,
* boca sa stlačenim zrakom 300 bara (rezervne).

*Predviđena sredstva*: 20.000,00 kn

## GRADSKO DRUŠTVO CRVENOG KRIŽA ZLATAR

Gradsko društvo Crvenog križa Zlatar u 2020, godini planira pristupiti nabavci osnovnih pomagala i osnovne opreme te provoditi aktivnosti, od kojih je najvažnija komunikacija s operativnim tijelima gdje će Gradsko društvo doprinositi:

* edukacijama građana i školske djece za sve vidove pomoći, naročito starijim osobama, bolesnima i nemoćnima u kući i van kuće, senzibilizirati ih za sve aktivnosti oko pružanja pomoći i obilaska staračkih domaćinstava,
* pružanjem prve pomoći,
* nabavom i opskrbom stanovništva potrebnim dobrima i materijalom,
* kroz rad Službe traženja (predstavlja centralni ured za izvješćivanje o žrtvama rata, elementarnih nepogoda, nesreća velikih razmjera i sl.) raditi na spajanju obitelji,
* osiguranjem dostupnih darivatelja krvi,
* sudjelovanjem u radu tijela oformljenih za pružanje pomoći i zbrinjavanje stanovništva, kao i svim poslovima u logistici,
* uspostavom vertikalne i horizontalne komunikacije, voditi bazu podataka i sl., prema potrebi i sukladno kompetencijama i ovlastima.

Gradsko društvo Crvenog križa Zlatar za nužno opremanje materijalno-tehničkim sredstvima te edukacije, tečajeve i obuku građana, mora izdvojiti minimalno 100.000,00 kuna.

## HRVATSKA GORSKA SLUŽBA SPAŠAVANJA – STANICA KRAPINA

HGSS – Stanica Krapina u cilju spremnosti za angažiranjem u akcijama zaštite i spašavanja u 2020. godini planira provesti tečajeve i vježbe.

Dio članstva će pristupiti ispitu za gorske spašavatelje, zatim redovnim tečajevima HGSS-a (ljetne tehnike spašavanja, zimske tehnike spašavanja, speleo tehnike spašavanja), kao i specijalističkim tečajevima (spašavanje na divljim vodama i poplavama, upravljanje bespilotnim letjelicama, vođenje potraga i dr.). Nekolicina pripadnika Stanice priprema za tečaj za letače spašavatelje (spašavanje iz helikoptera).

HGSS – Stanica Krapina planira sudjelovati na državnim vježbama HGSS-a, vježbama civilne zaštite jedinica lokalnih samouprava, ali i provoditi stanične vježbe radi kako bi bili što spremniji za pojedine vrste spašavanja.

*Vrijeme planiranih aktivnosti*: tijekom 2020. godine

HGSS – Stanica Krapina na godišnjoj bazi obnavlja opremu specijaliziranu za spašavanje ljudi u nepristupačnim, neurbanim, a zadnjih godina nerijetko i u urbanim područjima. Oprema ima svoj vijek trajanja i sukladno preporukama proizvođača potrebno ju je mijenjati svakih nekoliko godina. Stanica konstantno nabavlja potrebnu opremu, te će tako i u sljedećoj 2020. godini nabavljati specijaliziranu opremu (gurtne, karabineri, užad, radio veze, GPS uređaji, informatička oprema potrebna za provođenje potražnih akcija), opremu vezanu za spašavanje u poplavama i divljim vodama, opremu za spašavanje u speleološkim objektima i dr.

## POVJERENICI CIVILNE ZAŠTITE I NJIHOVI ZAMJENICI

Grad Zlatar će sukladno Pravilniku o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16.) imenovati povjerenike i zamjenike povjerenika prema kriteriju 1 povjerenik i 1 zamjenik povjerenika za maksimalno 300 stanovnika.

Za povjerenike civilne zaštite i njihove zamjenike potrebno je provesti:

* Imenovanje povjerenika civilne zaštite i njihovih zamjenika

*Nositelj*: Grad Zlatar

*Izvršitelj*: Gradonačelnica Grada Zlatara

*Rok*: ožujak 2020. godine

* Osposobljavanje povjerenika civilne zaštite i njihovih zamjenika

*Nositelj*: Grad Zlatar

*Izvršitelj*: Ministarstvo unutarnjih poslova ili ovlaštena ustanova

*Rok*: tijekom 2020. godine

Nakon imenovanja povjerenika civilne zaštite i njihovih zamjenika potrebno ih je:

* Upoznati sa Smjernicama za organizaciju sustava civilne zaštite Grada Zlatara za vremensko razdoblje od 2020. – 2023. godine

*Nositelj*: Grad Zlatar

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

* Upoznati s Planom djelovanja civilne zaštite Grada Zlatara

*Nositelj*: Grad Zlatar

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

## PRAVNE OSOBE OD INTERESA ZA SUSTAV CIVILNE ZAŠTITE

Grad Zlatar će sukladno Procjeni rizika od velikih nesreća za Grad Zlatar, a po dobivenoj suglasnosti Ministarstva unutarnjih poslova, Ravnateljstva civilne zaštite, Područnog ureda Varaždin, Službe civilne zaštite Krapina donijeti novu Odluku o određivanju pravnih osoba od interesa za sustav civilne zaštite.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“ broj 49/17.), pravne osobe koje su odlukom Gradskog vijeća određene od interesa za sustav civilne zaštite dužne su izraditi operativni plan civilne zaštite.

Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

*Nositelj*: Grad Zlatar

*Izvršitelj*: Gradsko vijeće Grada Zlatara

*Rok* izvršenja: 2020. godina

## KOORDINATORI NA LOKACIJI

Koordinatore na lokaciji Grada Zlatara potrebno je:

* Upoznati sa Smjernicama za organizaciju sustava civilne zaštite Grada Zlatara za vremensko razdoblje od 2020. – 2023. godine

*Nositelj*: Grad Zlatar

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

* Upoznati s Planom djelovanja civilne zaštite Grada Zlatara

*Nositelj*: Grad Zlatar

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

# SUSTAV UZBUNJIVANJA GRAĐANA

Cilj: uspostava sustava uzbunjivanja.

U organizaciji civilne zaštite na području Grada Zlatara, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Grada Zlatara.

Izvršitelji: Operateri (vlasnici objekata s opasnim tvarima), MUP, dobrovoljna vatrogasna društva i Grad Zlatar.

# FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite.

Sukladno Zakonu o sustavu civilne zaštite, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u proračunu Grada Zlatara za 2020. godinu, u skladu s ostalim posebnim propisima, implementirat će se sljedeće stavke:

**Tablica 6. Financijska sredstva predviđena za provođenja zadaća civilne zaštite za trogodišnje razdoblje**

|  |  |
| --- | --- |
| **NOSITELJ KORIŠTENJA FINANCIJSKIH SREDSTAVA IZ PRORAČUNA GRADA** | **VISINA PLANIRANIH SREDSTAVA ZA 2020. GODINU S PROJEKCIJOM ZA 2021. I 2022. GODINU** |
|  **2020.** |  **2021.** |  **2022.** |
| Vatrogastvo |  540 000,00 |  540 000,00  |  540 000,00 |
| GDCK Zlatar |  97 200,00 |  97 200,00 |  97 200,00 |
| HGSS – Stanica Krapina |  4 000,00 |  4 000,00 |  4 000,00 |
| Udruge  |  0,00 |  0,00 |  0,00 |
| Civilna zaštita |  21 000,00 |  21 000,00 |  21 000,00 |
| **UKUPNO** |  **662 200,00** |  **662 200,00** |  **662 200,00** |

# ZAKLJUČAK

Zakonom o sustavu civilne zaštite („Narodne novine“ broj 82/15; 118/18.) i podzakonskim aktima definirane su zadaće i okvirna dinamika provođenja poslova u sustavu civilne zaštite.

U 2020. godini potrebno je nastaviti aktivni rad na usklađenju i unaprjeđenju sustava civilne zaštite Grada Zlatara, i to posebice sljedećim aktivnostima:

* ažuriranjem postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguranjem planiranih proračunskih sredstva za organizaciju i razvoj sustava civilne zaštite.

# 7. ZAVRŠNE ODREDBE

Ovaj akt objavljuje se u „Službenom glasniku Krapinsko-zagorske županije“ i stupa na snagu osmi dan od dana objave.

GRADSKO VIJEĆE GRADA ZLATARA

KLASA: 810-01/20-01/01

URBROJ: 2211/01-01-20-20

Zlatar, 04. 03. 2020.

Predsjednik Gradskog vijeća:

Danijela Findak